kardosdrur/scandi-wiki huggingface dataset:
Caribou

Caribou er det ottende studiealbum af Elton John, udgivet i 1974. Albummet indeholder to singler, "Don't Let the Sun Go Down on Me", der nåede nummer seksten på UK Singles Chart og andenpladsen på den Billboard Hot 100-liste, og "The Bitch Is Back", der nåede nummer femten i Storbritannien og nummer fire i USA. Ud over de singler har John spillet andre sange fra albummet i koncerten herunder "Grimsby", "You're So Static", "Ticking" og "Dixie Lily."

Sporliste 
Alle sange er skrevet af Elton John og Bernie Taupin.

Musikere 
Elton John – piano, vokal
Davey Johnstone – akustisk guitar, elektrisk guitar, mandolin
Dee Murray –  basguitar
Nigel Olsson – tromler
Ray Cooper – percussion

Hitlister

Certificeringer

Referencer 

Elton John-album
Album fra 1974
MGM Macau

MGM Macau (tidligere MGM Grand Macau) et casinohotel i Macao. Det blev åbnet 18. december 2007.

MGM Macau ejes og drives igennem et partnerskab mellem MGM Mirage og Pansy Ho Chiu-king som er Stanley Hos datter.Hotellet har 600 rum og er på 35 etager.

Kasinodelen er på 20.600 kvm, med 385 spilleborde og 890 Spilleautomater. Anlægget har også et teater med plads til 1500 en natklub på 500 kvm, 1250 kvm mødelokaler,en gymnastiksal på 2300 kvm med bad, og ni restauranter, hvoraf en er på taget med en udsigt over byen og havnen.

Kort efter at Wynn Macau publicerede sin planerer om at udvide hotellet kom MGM Macau med en medellse om at deres kasino skulle blive end det oprindeligt var planlagt. Kasinodelen vil blive væsentligt større og antallet af spillemaskiner ville blive fordoblet og der ville komme 100 flere spilleborde.

Kasinoet har også en portugisisk have under taget.

Kasino er tilknyttet med et andet hotel ejet af Mandarin Oriental som stod færdigt i 2009. Det er det andet hotel ejet af Mandarin Oriental i Macao.

Kasinoer
Hoteller i Kina
Virksomheder fra Macao
Etableret i 2007
Sands Macao

Sands Macao (kinesisk: 金沙娛樂場) er et casinohotel i Macao. Det ejes og drives af Sands China, som er et datterselskab til Las Vegas Sands Corporation. Det har et kasinoareal på 20.600 m², og et hotel med 51 suiter for for VIP-gæster. Det få rum viser at de fleste besøgende er kinesere på dagsbesøg. Casinoet åbnede den 18. maj 2004, og det har gået så godt at alle lån var betalt i maj 2005. Året efter blev der gennemført en stor udvidelse af kasonoet.

Casino har 740 spilleborde hvilket er en verdensrekord.

Eksterne henvisninger 

officiel hjemmeside

Kasinoer
Hoteller i Kina
Virksomheder fra Macao
Etableret i 2004
Vicente Feola

Vicente Ítalo Feola eller bare Vicente Feola (20. november 1909 – 26. november 1975) var en brasiliansk fodboldtræner, der stod i spidsen for Brasiliens landshold, da det vandt guld ved VM i 1958 i Sverige. Dermed blev han den første træner der førte landet til en VM-titel. Han var også ansvarshavende for landet ved VM i 1966.

Udover de to perioder som brasiliansk landstræner var Feola desuden i adskillige omgange klubtræner i São Paulo FC i sin fødeby. Han var desuden kortvarigt i Argentina hvor han trænede Boca Juniors.

Referencer

Eksterne henvisninger 

Fodboldtrænere fra Brasilien
Verdensmestre i fodbold
Personer fra São Paulo
Fodboldtrænere fra Club Atlético Boca Juniors
Aymoré Moreira

Aymoré Moreira (24. april 1912 – 26. juli 1998) var en brasiliansk fodboldspiller og -træner, der var træner for Brasiliens landshold, da det vandt guld ved VM i 1962 i Chile.

Han var som aktiv spiller (målmand) mellem 1931 og 1945, og spillede hovedsageligt hos Rio de Janeiro-storklubben Botafogo, som han var tilknyttet i ti år.

Moreira var brasiliansk landstræner i tre omgange (1953, 1961-1963 og 1967-1968), og havde også adskillige øvrige trænerjobs i brasilianske storklubber som Palmeiras, São Paulo, Flamengo, Corinthians og Cruzeiro. Derudover var han også i Portugal og træne både FC Porto og Boavista FC.

Referencer 

Fodboldspillere fra Brasilien
Fodboldspillere fra Botafogo de Futebol e Regatas
Fodboldtrænere fra Brasilien
Verdensmestre i fodbold
Tour de France 2012

Tour de France 2012 var den 99. udgave af Tour de France, og begyndte den 30. juni 2012. Løbet startede, som i 2004, med en 6,4 km lang prolog i den belgiske by Liège.

Løbet blev en stor succes for Storbritannien da Bradley Wiggins (som første brite) vandt samlet foran landsmand og holdkammerat Chris Froome. Storbritannien endte med syv af etapesejrene. Mark Cavendish, André Greipel og Peter Sagan vandt tre etaper hver, men sidstnævnte var suveræn i pointkonkurrencen. Thomas Voeckler vandt to etaper og bjergtrøjen. Chris Anker Sørensen blev kåret som den mest angrebsivrige rytter.

Deltagere

Holdene 
Argos-Shimano, Cofidis, Europcar og Saur-Sojasun var inviteret til at deltage sammen med de 18 UCI ProTeams.

UCI ProTeams

Professionelle kontinentalhold

Ryttere 
Danmark var repræsenteret ved Anders Lund, Michael Mørkøv, Chris Anker Sørensen, Nicki Sørensen (Team Saxo Bank-Tinkoff Bank) og Lars Bak (Lotto-Belisol). 153 af de 198 startende fuldførte løbet.

Etaper

Trøjernes fordeling gennem løbet

Slutresultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Udgåede ryttere 
Ryttere der trak sig, blev diskvalificerede eller skadede.

 DNS (did not start) = Startede ikke på etapen
 DNF (did not finish) = Fuldførte ikke etapen
 HD (hors délais) = Kom ikke i mål inden for tidsgrænsen

Eksterne henvisninger
Alex Manninger

Alexander Manninger (født 4. juni 1977) er en østrigsk tidligere fodboldmålmand. Han spillede 33 kampe for Østrigs landshold, og repræsenterede på klubplan blandt andet Arsenal, Juventus og FC Augsburg.

Kilder 

Fodboldspillere fra Østrig
Fodboldspillere fra Juventus F.C.
Fodboldspillere fra Udinese Calcio
Fodboldspillere fra Red Bull Salzburg
Fodboldspillere fra AC Siena
Fodboldspillere fra Torino FC
Fodboldspillere fra Arsenal F.C.
Fodboldspillere fra Grazer AK
Fodboldspillere fra FC Augsburg
Fodboldspillere fra Bologna FC
Fodboldspillere fra RCD Espanyol
Deltagere ved det europæiske mesterskab i fodbold 2008
Sunes verden

Sunes verden () er en svensk tegnet tv-serie baseret på Sune-serien. Tegnefilmen er produceret af animationsstudiet Happy Life. Serien blev sendt første gang på svensk tv i 2002-2003.

Danske Stemmer 

 Andreas Jessen
 Zacharias Grassme
 Camilla Lindhoff Vindeby
 Jette Sophie Sievertsen
 Kristoffer Helmuth
 Malene Tabart
 Peter Aude
 Sasia Mølgaard
 Thomas Mørk

Kilder

Eksterne henvisninger 
 
Animerede tv-serier
Tv-serier fra 2000'erne
Tv-serier fra Sverige
Hornviol

 
Horn-viol (Viola cornuta) er en staude, der er populær som prydplante. Fra naturens hånd har den violette blomster, men der er lavet flere sorter med afvigende farver. Ofte sælges og bruges den som sommerblomst, selv om den er flerårig.

Beskrivelse 
Horn-viol er en flerårig, urteagtig plante med en opstigende vækst. Stænglerne er spinkle og hårløse. Bladene er spredt stillede, langstilkede og ovale til elliptiske med bugtet eller rundtakket rand.

Blomstrer i maj-september, hvor man finder blomsterne på lange stilke fra bladhjørnerne. De enkelte blomster er uregelmæssige med violette kronblade. Frugterne er kapsler med mange frø.

Rodsystemet består af vandret krybende jordstængler og trævlede rødder.

Højde x bredde og årlig tilvækst: 0,20 x 1,00 m (20 x 10 cm/år).

Hjemsted 
Horn-viol er naturlig udbredt i bjergegnene mellem Spanien, Andorra og Frankrig, den siges derfor at være endemisk for Pyrenæerne. Den er knyttet til lysåbne eller let skyggede voksesteder med en jord, der er fugtig og rig på kalk og næringsstoffer.

I Circo y Balcón de Pineta, der ligger i 1.300 meter over havet i Valle de Pineta, iAragonien, Spanien, findes arten på græssede enge sammen med bl.a. finbladet stormhat, hunde-rose, hvid staudeklematis, kobber-rose, peberbusk, Petasites niveus (en art af hestehov), prægtig klokke, Reseda glauca, Scabiosa graminifolia (en art af Skabiose), ulve-stormhat, ægte lavendel og ægte stormhat

Fodnoter 

Violette blomster
Haveplanter
Sommerblomster
Viol
Jens Jørgen Therkelsen

Jens Jørgen Therkelsen (3. januar 1931 i Guldager – 24. marts 2011 i Ørum)  var en dansk politiker, der fra 1985 til 1994 var borgmester i Tjele Kommune, valgt for partiet Venstre.

Therkelsen blev født i Guldager ved Esbjerg. I 1956 købte han sammen med sin kone Bodil, en gård i Sjørring i det tidligere Tjele Kommune, øst for Viborg. I 1974 blev han valgt til kommunalbestyrelsen i kommunen. I de første 11 år var han formand for kulturudvalget. I 1985 overtog Jens Jørgen Therkelsen borgmesterposten i Tjele fra partifællen Niels Pedersen. Therkelsen blev genvalgt i 1989. Ved kommunalvalget i 1993 valgte han ikke at genopstille, da han ville hellige sig sit erhverv som landmand.

Jens Jørgen Therkelsen og hustruen solgte gården i 2000 og flyttede ind i et hus i Ørum. Therkelsen og hustruen Bodil fik sammen 4 børn.

Therkelsen døde 24. marts 2011 efter længere tids sygdom, og han blev bisat fra Lindum Kirke den 29. marts.

Referencer

Eksterne henvisninger 
 

Landmænd fra Danmark
Borgmestre fra Venstre
Tumbleweed Connection

Tumbleweed Connection er det tredje studiealbum af den britiske sanger Elton John. Alle sange er skrevet af Bernie Taupin med undtagelse af "Love Song" af Lesley Duncan. Albummet blev indspillet i Trident Studios i London i marts 1970 og udgivet i oktober samme år.

Albummet nåede andenpladsen i Storbritannien på UK Albums Chart og femtepladsen i USA på Billboard 200 i 1971. I 2003 blev albummet placeret som nummer 463 på Rolling Stones liste over de 500 bedste album til alle tider.

Indhold
Alle sange er skrevet af Elton John og Bernie Taupin medmindre andet er angivet.

Musikere 

Elton John – piano, orgel, keyboard, vokal
Caleb Quaye – guitar
Roger Pope – trommer
Dave Glover – basguitar, baggrundsvokal
Herbie Flowers – basguitar
Dee Murray – basguitar, baggrundsvokal
Nigel Olsson – trommer, baggrundsvokal
Barry Morgan – trommer
Gordon Huntley – hawaiiguitar
Brian Dee – orgel

Ian Duck – harmonika
Lesley Duncan – akustisk guitar, vokal, baggrundsvokal
Mike Egan – akustisk guitar
Kay Garner – baggrundsvokal
Tammi Hunt – baggrundsvokal
Tony Burrows – baggrundsvokal
Dusty Springfield – baggrundsvokal
Madeline Bell – baggrundsvokal
Paul Buckmaster – dirigent

Hitlisteplaceringer

Certificeringer

Referencer 

Elton John-album
Album fra 1970
F.C. Bruun

Frederik Christian Bruun (11. maj 1827 i København – 26. januar 1887 sammesteds) var en dansk embedsmand og diplomat.

F.C. Bruun var søn af urtekræmmer, kgl. agent Frederik Christian Bruun og Andrea Møller, blev student fra Borgerdydskolen på Christianshavn 1844 og cand.jur. 1850. 1853 blev Bruun volontør i Udenrigsministeriet, 1854 kst. kancellist, 1855 kancellist, 1857 legationssekretær, 1861 tillige sekretær ved det overordentlige gesandtskab til kong Victor Emanuel af Kongeriget Italien, 1866 fuldmægtig i Udenrigsministeriet, 1869 Ridder af Dannebrog, 1870 legationsråd. Fik I 1869 malet sit portræt af portrætmaleren H.C. Jensen, som senere malede portrættet i riddersalen på Frederiksborg Slot af Kong Christian d. 9. Han tog afsked fra statstjenesten 1883 og blev samtidig Dannebrogsmand. Han bar også en række andre ordener.

Han udgav værket Til Erindring om det kgl. danske Udenrigsministeriums hundredaarige Bestaaen som selvstændigt Regjeringsdepartement 1770-1870 (1870) i anledning af ministeriets 100 års-jubilæum.

Bruun huskes især som bygherre for landstedet Hvidøre ved Klampenborg. Han ejede også Vilhelmsdal på Strandvejen.

Han ægtede 1862 Wilhelmine Charlotte Marie Drieshaus (15. juni 1837 i Altona – 17. januar 1922 i København), datter af bankier Drieshaus. Deres datter Andrea Maria Asta Bruun blev en kendt figur under navnet Musse Scheel .

Kilder 
 A. Falk-Jensen og H. Hjorth-Nielsen, Danske Jurister 1736-1936, København: G.E.C. Gads Forlag 1954.

Diplomater fra Danmark
Faglitterære forfattere fra Danmark
Danskere i 1800-tallet
Riddere af Dannebrog
Personer fra København
Jurister fra Danmark
Dansksprogede forfattere fra Danmark
Studenter fra Københavns Åbne Gymnasium
Hold It Against Me

"Hold It Against Me" er første single fra den amerikanske sangerinde Britney Spears syvende studiealbum, Femme Fatale. Sangen er skrevet af Dr. Luke og Max Martin, og frigives på verdensplan i 11 januar 2011.

Hitliste

Referencer 

Singler fra 2011
Nummer-et hits i Danmark
Britney Spears-sange
Mikala Dirckinck-Holmfeld

Mikala Dirckinck-Holmfeld (født 1966) er en dansk journalist.

Hun er uddannet på Roskilde Universitetscenter 1988-91 og Danmarks Journalisthøjskole 1995. 1999-2006 var hun ansat i DR, hvor hun blev redaktionschef. Siden 2006 har hun været på TV2 og Nordisk Film som redaktør. Hun var tidligere vært på TV 2 Radio.

I sin ungdom var hun med i Vesterbro Ungdomsgård og medvirker på nogle af gruppens album.

Redaktører fra Danmark
Journalister fra Danmark
Ansatte i DR
Mikala
Baronesser fra Danmark
Jorginho (fodboldspiller, født 1964)

Jorge de Amorim Campos Oliveira bedre kendt som Jorginho (født 17. august 1964 i Rio de Janeiro, Brasilien) er en tidligere brasiliansk fodboldspiller (højre back/wing) og nuværende cheftræner / manager for brasilianske Ponte Preta.

Han startede sin karriere i hjemlandet, hvor han i fem år var tilknyttet Rio de Janeiro-storklubben Flamengo. Herefter rykkede han til Tyskland, hvor han i seks år havde succes i Bundesliga-klubberne Bayer Leverkusen og Bayern München. Med Bayern blev han tysk mester i 1994.

Fra 1995 til 1998 spillede han i Japan hos Kashima Antlers. Herefter rykkede han tilbage til hjemlandet, hvor han afsluttede sin karriere med ophold hos henholdsvis São Paulo FC, Vasco da Gama og Fluminense.

Landshold 
Jorginho spillede mellem 1987 og 1996 64 kampe og scorede tre mål for det brasilianske landshold.

Han var en del af det brasilianske hold der vandt sølv ved OL i 1988 i Seoul, og var året efter desuden med til at vinde Copa América. Hans største landsholdstriumf kom dog, da han var en del af holdet der vandt guld ved VM i 1994 i USA. Han spillede alle brasilianernes syv kampe under turneringen. Han var også en del af den brasilianske trup til VM i 1990 i Italien.

Referencer

Eksterne henvisninger

Fodboldtrænere fra Brasilien
Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra Bayer 04 Leverkusen
Fodboldspillere fra FC Bayern München
Fodboldspillere fra São Paulo FC
Fodboldspillere fra Club de Regatas Vasco da Gama
Fodboldspillere fra Fluminense
Verdensmestre i fodbold
Personer fra Rio de Janeiro
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Rasmus Adrian

Rasmus Adrian (født 1971) er uddannet fra Københavns Universitet i musikvidenskab, og fra Det Kgl. Danske Musikkonservatorium i klassisk guitar. Han har desuden en musikmagistergrad i Arts Management fra Sibelius Akademiet i Helsingfors og er Master of Public Administration fra Copenhagen Business School.   

Rasmus Adrian har arbejdet som leder og producent i musik- og teaterlivet, bl.a. som musikproducent på Det Kgl. Bibliotek, som administrativ leder for barokorkestret Concerto Copenhagen, som forretningsfører for Teater Kaleidoskop og som administrativ leder for  Hotel Pro Forma. Han har gennem en årrække undervist på bl.a. Copenhagen Business School, Københavns Universitet og Statens Teaterskole i ledelse, markedsføring og administration af kunstinstitutioner. Rasmus Adrian var i perioden 2009-2012 administrativ leder og teaterdirektør for teatret Republique i København, og i 2013-2015 musikchef for Sønderjyllands Symfoniorkester. I perioden 2011-2018 var han været medlem af og formand for bestyrelsen for egnsteatret Cantabile 2 i Vordingborg.   

I 2018 etablerede Rasmus Adrian eget produktionsselskab, norobo , der arbejder med internationale projekter indenfor musik- og scenekunst.

Eksterne henvisninger 

 Rasmus Adrian: "Fra elfenbens- til kontroltårn – nye kompetencer til dansk musikliv" (Dansk Musik Tidsskrift, 2006-2007 nr 3)
 Teater Camp X skal ledes af tre chefer (Jyllandsposten 24.10.2008) 
 Københavns nye teater har højt til loftet (Politiken 6. maj. 2009)
 Ny chef til Sønderjyllands Symfoniorkester (Musikeren 31. januar 2013) 
 Sønderjysk albuerum ligger i Esbjerg (Jydske Vestkysten 24. maj 2014) 
 Kulturministerens symfoniske kludder (Politiken 12. oktober 2015)

Teaterledere fra Danmark
Alumni fra Københavns Universitet
Ricardo Roberto Barreto da Rocha

Ricardo Roberto Barreto da Rocha eller bare Ricardo Rocha (født 11. september 1962 i Recife, Brasilien) er en tidligere brasiliansk fodboldspiller (midterforsvarer).

Han spillede for flere forskellige klubber i hjemlandet, blandt andet São Paulo FC, Santos FC, Vasco da Gama og Flamengo. Han var desuden udlandsprofessionel hos både Sporting Lissabon i Portugal, Real Madrid i Spanien samt Newell's Old Boys i Argentina.

Landshold 
Rocha spillede mellem 1987 og 1994 38 kampe for det brasilianske landshold.

Han var en del af det brasilianske hold der vandt guld ved VM i 1994 i USA. Han var dog kun på banen i én af brasilianernes syv kampe under turneringen. Han var også en del af den brasilianske trup ved VM i 1990 i Italien, samt ved to udgaver af Copa América.

Referencer 

Fodboldtrænere fra Brasilien
Fodboldspillere fra Brasilien
Fodboldspillere fra Sporting Clube de Portugal
Fodboldspillere fra São Paulo FC
Fodboldspillere fra Real Madrid CF
Fodboldspillere fra Santos FC
Fodboldspillere fra Club de Regatas Vasco da Gama
Fodboldspillere fra Fluminense
Fodboldspillere fra Newell's Old Boys
Fodboldspillere fra Clube de Regatas do Flamengo
Verdensmestre i fodbold
Personer fra Recife
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Ulysses Dirckinck-Holmfeld

Johan Daniel Carl Ulysses Dirckinck friherre af Holmfeld (26. januar 1801 i Osnabrück – 22. juli 1877 på Marienhöhe, Düsternbrook ved Kiel) var en dansk diplomat, bror til Constant Dirckinck-Holmfeld.

Han var søn af nederlandsk oberst og flådekaptajn, senere dansk friherre Arnold Christian Leopold von Dirckinck (1763-1828), som 1796 i Christianssand havde ægtet Anna Helene Holm (1776-1809), datter af den
derværende amtmand.

Ulysses Dirckinck-Holmfeld blev 1819 sekondløjtnant i Marinen og premierløjtnant 1824, året efter at han var gået i fransk tjeneste for at uddanne sig yderligere. Efter et kort ophold hjemme gik han i 1828 på ny i fremmed tjeneste, denne gang til Rusland, hvor han udmærkede sig i krigen mod tyrkerne og blev belønnet med Georgskorset, ligesom der gjordes ham meget fordelagtige tilbud, da han i 1830 vendte tilbage til Danmark. Efter sin hjemkomst forlod Dirckinck-Holmfeld imidlertid Marinen og levede som privatmand, indtil han blev amtsforvalter i Pinneberg, en stilling, han officielt beklædte indtil 1853, men faktisk opgav i august 1848, da han trådte ind i diplomatiet.

Fra august til oktober 1848 var Dirckinck-Holmfeld chargé d'affaires ad interim i Haag, hvad han allerede på grund af sine relationer må have været særlig egnet til; dertil kom, at han 26. april 1831 i Hannover havde ægtet en hollandsk dame, baronesse Elisabeth Sirtema van Grovenstein (født 1810 i Demerara i Guyana, død i Wiesbaden 1881). I årene 1849-56 blev Dirckinck-Holmfeld sendt som gesandt i overordentlig mission til Hansestæderne og flere tyske hoffer, ligesom der overdroges ham en sendelse til rigsforstanderen, ærkehertug Johan. Samtidig hermed blev Dirckinck-Holmfeld kammerherre (1849), Kommandør af Dannebrog (1850) og fik Storkorset 1856, nogle måneder førend han blev udnævnt til gesandt i Paris, en post, han imidlertid kun beklædte til begyndelsen af 1860, da han under baron Carl Frederik Blixen-Fineckes kortvarige styrelse blev stillet til disposition. I slutningen af 1862 blev Dirckinck-Holmfeld, samtidig med at han udnævntes til gehejmekonferensråd, på ny kaldet til diplomatisk virksomhed og sendtes som gesandt til Frankfurt am Main, hvor han blev Danmarks sidste repræsentant. Han udelukkedes fra Forbundsdagen 28. november 1863, og hermed var hans statstjeneste forbi. Efter at være blevet entlediget i 1864 henlevede han sine sidste år på Marienhöhe ved Kiel, hvor han døde 22. juli 1877. Dirckinck-Holmfeld var en dygtig diplomat, hvad hans depecher vidner om; i politisk henseende hørte han til helstatspartiet.

Han er begravet i Kiel. Der findes et litografi udført af Lecler i Paris 1829.

Kilder 
 Christopher Zytphen-Adeler, "Ulysses Dirckinck-Holmfeld", i: C.F. Bricka (red.), Dansk Biografisk Lexikon, København: Gyldendal 1887-1905.

Baroner fra Danmark
Gesandter fra Danmark
Danskere i 1800-tallet
Storkors af Dannebrog
Søofficerer fra Danmark
Riddere af Æreslegionen
Ulysses
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Konservatoriet

Konservatoriet kan henvise til:

 Musikkonservatorium – konservatorium for musik
 Konservatoriet (ballet) – to-akts vaudeville ballet skabt af den danske koreograf og balletmester August Bournonville
 Konservatoriet (dokumentarfilm) – dansk dokumentarfilm fra 1978 instrueret af Ole John
Marten van Dochum

Marten van Dochum (ca. 1705 – 6. april 1769 i Kongens Lyngby) var en dansk møllebygger og fabrikant. Han var far til Jost van Dockum.

Han blev 1736 indkaldt fra Holland som bygmester på Holmen for at medhjælpe ved anlægget af en dok (1736-39). Derefter kom han (1740) til at forestå istandsættelsen af Lyngby valkemølle, som regeringen havde købt for at støtte den danske klædefabrikation. I stedet for den ham for arbejdet lovede dusør fik han 1743 ret til at bruge møllen, og denne brugsret udvidedes 1751 til også at gælde hans hustru, Anne Margrethe f. Jean. 1759 overdroges møllen ham som ejendom. Med en meget talrig børneflok sad han imidlertid stadig kun dårlig i det. For ejerne af Vodroffgaards sejldugsfabrik byggede han en vind-valkemølle ved Vodroffgaard og overtog også driften af den, men kun med et dårligt resultat. 1751 istandsatte han agatmøllen ved Esrom Sø. 1759 fik han 10 års eneret på at lave blyhvidt og hagl på sin mølle ved Lyngby, og 1762 fik han løfte om en understøttelse fra staten til at indrette et nagelsmederi ved denne mølle, noget, der også kom i stand. Efter at han 16. april 1769 var død, 64 år gammel, fortsattes hans virksomhed af hans enke; 1778 overtog hans svigersøn agent Dodt værket ved Lyngby.

Kilder 

 
 
 Jonas Collin, For Historie og Statistik I, 181 f.
 C. Nyrop, J. F. Classen, s. 86. xv.

Håndværkere fra Danmark
Arkitekter fra Danmark
Danskere i 1700-tallet
Fabrikanter fra Danmark
King Britt

King Britt (født 1968) er en amerikansk DJ og musikproducer.

King Britt begyndte sin karriere i 1990 i Philadelphia, hvor han optrådte i en række klubber. Han samarbejdede med Josh Wink, med hvem han udgav sin første udgivelse "Tribal Confusion". I 1992 begyndte han at turnere med den Grammy Award-belønnede gruppe Hip Hop-Jazz gruppe Digable Planets, der bl.a. spillede opvarmning for Sade under en tre måneder lang turne. I 1994 grundlagde Britt med Josh Wink pladeselskabet Ovum Recordings, der hvis første udgivelse var en indspilning/produktion af King og Ursula Rucker under navnet "Supernatural". Ovum Recordings er fortsat aktivt, men King forlod selskabet i 2001.

King Britt modtog "Pew Fellowship in the Arts" for komposition i 2007.

Diskografi 
 1998: When the Funk Hits the Fan
 1998: The remixes
 1998: Swell
 2001: Re-Members Only
 2001: The Philadelphia Experiment Remixed
 2002: Hidden Treasures by Scuba
 2002: Black to the Future 
 2002: "Cosmoafrique" by ObaFunke
 2003: Adventures In Lo-Fi (BBE Records)
 2005: Late Night with King Britt 
 2005: King Britt Presents: Sister Gertrude Morgan
 2006: Nova Dream Sequence: Interpretations
 2007: Cosmic Lounge 
 2007: This Is King Britt 
 2009: Deep And Sexy 4 
 2010: The Intricate Beauty 
 2011: "Yesterday's Machine" by Saturn Never Sleeps
 2014: "The Phoenix" by Fhloston Paradigm

Noter

Eksterne henvisninger 
 
 Biografi på allmusic.com
 King Britt feat. Twyla "Love of A Lifetime" på YouTube

Musikere fra USA
Dj's fra USA